Kort før klokken 17 er fem biler kørt sammen i rundkørslen ved Brogårdsvej/Thisted Landevej ved Aabybro. Det oplyser Nordjyllands Politi. Der er både politi og ambulance på stedet. Politiet fortæller, at der på grund af uheldet er kødannelse og langsom kørsel. Derfor opfordres bilister til at tage hensyn. - Der er formentlig tale om, at føreren af den første bil får et black out, og derefter kører de fire bagvedkørende biler op i hinanden, fortæller vagtchef ved Nordjyllands Polti, Karsten Højrup. To personer kom lettere til skade ved sammenstødet.

Referat:
Mandag eftermiddag er fem biler kørt sammen i en rundkørsel.